钦定古今图书集成/明伦汇编/官常典/第164卷 > 戴
## 钦定古今图书集成/明伦汇编/官常典/第164卷 > 戴

桓王七年“秋，宋人、卫人入郑。宋人、蔡人、卫人伐戴。”郑
伯伐取之。

按《春秋》隐公十年。按《左传》九年，宋公不王，郑伯为
王左卿士，以王命讨之。冬，公会齐侯于防，谋伐宋也。
十年“夏六月戊申，公会齐侯、郑伯于老桃。壬戌，公败
宋师于菅。庚午郑师入郜，辛未归于我。庚辰郑师入
防，辛巳归于我。蔡人、卫人、郕人不会王命。”“秋七月，郑
师入郊。”犹在郊。宋人、卫人入郑，蔡人从之伐戴。八月
壬戌，郑伯围戴。癸亥，克之，取三师焉。宋、卫既入郑，而
以伐戴召蔡人，蔡人怒，故不和而败。

〈注〉三国之军在《戴》，故郑伯合围之。

按《路史》：“武王封帝乙之元子微子启邦之宋，尹东夏，
为周客三十有二世。君偃不道，齐、魏、楚戮而三析之。
其支于戴者，郑取之。”

〈注〉隐十五年，“郑伯伐取。”戴，附庸。不言灭姓。书“戴公”后，以谥为氏。